paragraph_text: Europska lutnja i bliskoistočni ud imaju istog prethodnika čiji se razvoj razdvaja. Te dvije riječi vjerojatno potječu od arapskog al'ud, što znači drvo, iako Eckhard Neubauer u nedavnom istraživanju pretpostavlja da riječ potječe od perzijskog rud, tj. žica ili žičano glazbalo. Gianfranco Lotti dodaje tezu da je arapska riječ za drvo imala pejorativnu ulogu zbog zabranjivanja bilo kakve instrumentalne glazbe u ranom islamu. Također su moguće derivacije iz grčkog haleut, ribarski brod, franačkog lleut i slavenskog ладья, obje riječi sa značenjem "lađa".Lutnja ima trbušasto krušoliko tijelo te kraći ili duži vrat koji je na vrhu prelomljen pod pravim kutom.